Uvdal kirke

Uvdal kirke er en langkirke fra 1893 i Nore og Uvdal kommune, Viken fylke. Kirken er bygd i dragestil og har 350 plasser. Uvdal kirke må ikke forveksles med Uvdal stavkirke. 

Uvdal kirke erstattet den gamle stavkirken Uvdal stavkirke som menighetskirke. Stavkirkens plassering var blitt avsides etter at kommunikasjonssystemet i Uvdal var lagt om. Den nye kirken ble derfor bygd i bunnen av dalen, i det nye bygdesenteret. 

Kirken gjennomgikk en omfattende restaurering i perioden 1961 – 1963. Kirkeklokkene og orgelet er fra 1967. 

Alterbildet har Jesus Kristus og disiplene på vei til Emmaus som motiv, og er malt i 1939. 

Kirken blir ofte besøkt av turister som tror det er Uvdal stavkirke.

Eksterne lenker 
 Sigrid og Håkon Christie: Uvdal kirke i «Norges kirker»
 
 

Kirker i Nore og Uvdal
Kirker i Kongsberg prosti
Kulturminner i Nore og Uvdal
Norske kirker fra 1893
Bygninger tegnet av Henrik Bull
Stavkirkestil